text: Пераможная серыя працягваецца - Тарпеда-БЕЛАЗ
  Пераможная серыя працягваецца
  Трэцюю вікторыю запар (без уліку тэхнічнай перамогі над мінскім «Тарпеда») атрымалі «аўтазаводцы» – пасля «Нёмана» і «Слуцка» абыграны «Гомель». Гэтая перамога з лікам 2:0 тым больш каштоўная, што, па-першае, яна прыйшлася якраз на святкаванне Дня машынабудаўніка, а па-другое, з яе пачаў свой жодзінскі этап кар'еры Юрый Пунтус.
  Новы галоўны трэнер карэнных пераўтварэнняў рабіць не стаў, адзінае – адышоў ад звыклай у апошні час схемы з двума нападаючымі. У астатнім склад застаўся практычна тым жа, што і ў папярэдняй гульні са «Слуцкам». І што цікава – так жа, як і тады, «Тарпеда-БЕЛАЗ» забіў хуткі гол, прычым зрабіў гэта той жа Ігар Кузьмянок. Цэнтральны абаронца зноў эфектыўна падключыўся да выканання «стандарту» на палове поля гасцей.
  Калі павялі ў ліку, «аўтазаводцы» зайгралі «другім нумарам». З улікам тактычна пісьменнай гульні ў абароне і надзейнасці Уладзіміра Бушмы, крок апраўданы, але мінімальная перавага ў ліку пакідала сумненні ў зыходзе матчу. Зняў іх дакладны ўдар Валерыя Гарбачыка, які скарыстаўся тэхнічнай перадачай Нікіты Нікалаевіча.
  ТАРПЕДА-БЕЛАЗ – ГОМЕЛЬ – 2:0
  28 верасня, Жодзіна, стадыён «Тарпеда», 1750 гледачоў.
  Суддзя: С.Лабацэвіч (Віцебск).
  Галы: 1:0 – Кузьмянок, 6. 2:0 – Гарбачык, 54 (пас – Нікалаевіч).
  ТАРПЕДА-БЕЛАЗ: Бушма, Афі, Прэмудраў, Мышэнка, Хачатуран (к), Лявіцкі, Клімовіч (Нікалаевіч, 40), По (Салавей, 90), Кузьмянок, Алісейка, Гарбачык (Шчадзін, 71).
  Запасныя: Казлоў, Мішчанка, Бегуноў, Абрадавіч.
  ГОМЕЛЬ: Кавлінаў, Іваноў, Васільеў, Юдзянкоў (к), Маляка, Суханаў, Нівалда, Мілеўскі (Глебко, 58), Шрамчанка, Болаў (Луцэвіч, 73), Жосткін.